《游泰山四首 岳下》
宋代·苏辙

东来亦何求，聊欲观海岱。
海西上千里，将行勇还退。
岱阴即齐疆，南往曾历块。
春深草木长，山暖冰雪溃。
中巷无居人，南亩释耕耒。
车従八方至，尘坌百里内。
牛马汗淋漓，绮纨声綷纟蔡。
喧阗六师合，汹涌众流汇。
无复问谁何，但自舍耽爱。
龙鸾画车服，贝玉饰冠佩。
骅骝蹴腾骞，幡旆飞暗暧。
腥膻及鱼鳖，琐细或蒲菜。
游墯愧无赍，技巧穷殊态。
纵观?咢未已，精意殚一酹。
出门青山屯，绕廊遗迹昧。
登封尚坛壝，古观写旗队。
戈矛认毫末，舒卷分向背。
雍容太平业，磊落丰碑在。
往事半蓬蒿，遗氓但悲慨。
回瞻最高峰，远谢徂徕对。
欲将有限力，一放目所迨。
天门四十里，预恐双足废。
三宿遂徘徊，归来欲谁怼。
前年道轘辕，直上嵩岭背。
中休强饮食，莫宿时盥颒。
稍知天宇宽，不觉人寰秽。
岁时未云久，筋骸老难再。
山林无不容，疲薾坐自碍。
自知俗缘深，毕老守阛阓。
何当御清风，不用车马载。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。